གོམ་འགྲོས་གནས་སྐོར་རེ་རེར་གནམ་གཤིས་དང་།ས་ངོས་མཐོ་ཚད་དང་།ཁ་ལག་སོགས་རྒྱུ་རྐྱེན་འདྲ་མིན་ལས་བྱུང་བའི་དཀའ་སྡུག་འདྲ་མིན་གདོང་ལེན་བྱེད་དགོས་པ་ཡོང་གི་ཡོད།དཀའ་ངལ་ཁ་ཅིག་ནི་གཞན་དང་འབྲེལ་བ་བྱེད་ཕྱོགས་དང་།རང་བྱུང་ཁམས་དང་།ཡང་ན་རང་སོ་སོའི་སེམས་ཕྱོགས་ཀྱིས་རྐྱེན་ཏེ་ཡོང་གི་ཡོད།ངས།རང་དོན་རང་གིས་བྱེད།ཅེས་བརྗོད་ཀྱི་ཡོད།གང་ཡིན་ཟེར་ན།རང་གི་མི་ཚེའི་དོན་དེ་གཙོ་བོ་རང་གིས་བྱེད་དགོས་པ་ཡིན།གོམ་འགྲུལ་གནས་སྐོར་སྐབས་རང་གི་རྒྱུད་དམ་ཕྱིའི་རྐྱེན་ལས་བྱུང་བའི་སྒེར་གྱི་དཀའ་རྙོག་མང་པོ་ཞིག་ཡོང་སྲིད།ཡིན་ནའང་རང་ལ་དམིགས་གཏད་མ་བྱས་པར་གཞན་ལ་དོ་སྣང་བྱེད་དུས་དངོས་གནས་རྙོག་དྲ་སློང་གི་ཡོད་རེད།བདེ་སྐྱིད་ནི་རང་གི་རྒྱུད་ལ་ཡོད་ཅིང་།སྐྱིད་པོ།སྡུག་པོ།ཁོང་ཁྲོ་སོགས་སེམས་ཚོར་ཚང་མ་རང་གིས་བཟོ་བ་ཡིན།